**DĖL AMBULATORINIŲ ASMENS SVEIKATOS PRIEŽIŪROS PASLAUGŲ VIRŠUTINIŲ KVĖPAVIMO TAKŲ INFEKCIJOS SIMPTOMŲ TURINTIEMS PACIENTAMS TEIKIMO**

2020 m. rugsėjo 17 d. Nr. DĮV-856

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašą, patvirtintą Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“:

1. P a v e d u Šilalės rajono pirmines ambulatorines asmens sveikatos priežiūros paslaugas teikiančioms asmens sveikatos priežiūros įstaigoms (VšĮ Šilalės PSPC, VšĮ Kaltinėnų PSPC, VšĮ Kvėdarnos ambulatorijai, VšĮ Laukuvos ambulatorijai, UAB Šilalės šeimos gydytojo praktika, UAB Pajūrio saulės klinikai, IĮ D. Ugintienės BPG kabinetui) teikti paslaugas karščiuojantiems pacientams, užtikrinant pacientų srautų valdymo ir infekcijų kontrolės reikalavimų laikymąsi (karščiuojančių ir nekarščiuojančių pacientų srautų atskyrimas, didelės rizikos ir mažos rizikos grupėms priskiriamų pacientų srautų atskyrimas, maksimaliai sumažinta pacientų tarpusavio kontakto galimybė ir kt.).

2. N u s t a t a u, kad Šilalės rajono pirmines ambulatorines asmens sveikatos priežiūros paslaugas teikiančiose asmens sveikatos priežiūros įstaigose (VšĮ Šilalės PSPC, VšĮ Kaltinėnų PSPC, VšĮ Kvėdarnos ambulatorijoje, VšĮ Laukuvos ambulatorijoje, UAB Šilalės šeimos gydytojo praktika, UAB Pajūrio saulės klinikoje, IĮ D. Ugintienės BPG kabinete) paslauga karščiuojantiems pacientams teikiama Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo, patvirtinto Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“, nustatyta tvarka.

3. P r i p a ž į s t u netekusiu galios Šilalės rajono savivaldybės administracijos direktoriaus 2020 m. birželio 16 d. įsakymą Nr. DĮV-536 „Dėl karščiavimo klinikos“ su visais papildymais ir pakeitimais.

4. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius